b'\n_START_ARTICLE_\nRimantas Daugelavi\xc4\x8dius\n_START_SECTION_\nBiografija\n_START_PARAGRAPH_\n1974 m. baig\xc4\x97 Druskinink\xc5\xb3 1-\xc4\x85j\xc4\x85 vidurin\xc4\x99 mokykl\xc4\x85. 1979 m. baig\xc4\x97 Vilniaus universitet\xc4\x85. 1987 m. Biochemijos institute apgyn\xc4\x97 moksl\xc5\xb3 daktaro disertacij\xc4\x85 \xe2\x80\x9eBakterini\xc5\xb3 l\xc4\x85steli\xc5\xb3 membranos potencialo ir bakteriofag\xc5\xb3 depoliarizuojan\xc4\x8dio poveikio tyrimai\xe2\x80\x9c. 1998 m. suteiktas docento, 2005 m. \xe2\x80\x93 profesoriaus vardas._NEWLINE_1979\xe2\x80\x931988 m. VU Biochemijos ir biofizikos katedros jaunesnysis mokslo darbuotojas, 1988\xe2\x80\x931990 m. \xe2\x80\x93 mokslo darbuotojas, 1990\xe2\x80\x931991 m. \xe2\x80\x93 VU Augal\xc5\xb3 fiziologijos ir mikrobiologijos katedros asistentas, 1991\xe2\x80\x931994 m. \xe2\x80\x93 vyresnysis d\xc4\x97stytojas, 1994\xe2\x80\x931996 m. \xe2\x80\x93 vyresnysis mokslo darbuotojas, 1996\xe2\x80\x932005 m. \xe2\x80\x93 VU Biochemijos ir biofizikos katedros vyresnysis mokslo darbuotojas, 1998\xe2\x80\x932001 m. \xe2\x80\x93 VDU Gamtos moksl\xc5\xb3 fakulteto docentas, 2000\xe2\x80\x932003 m. \xe2\x80\x93 VGTU Chemijos ir bioin\xc5\xbeinerijos katedros docentas, 2005\xe2\x80\x932009 m. VU Biochemijos ir biofizikos katedros vyriausiasis mokslo darbuotojas, profesorius, nuo 2009 m. \xe2\x80\x93 VDU Gamtos moksl\xc5\xb3 fakulteto Biochemijos ir biotechnologij\xc5\xb3 katedros ved\xc4\x97jas, profesorius.\n_START_SECTION_\nMokslin\xc4\x97 veikla\n_START_PARAGRAPH_\nDirba biochemijos, mikrobiologijos, biofizikos srityse. Pagrindin\xc4\x97s tyrim\xc5\xb3 kryptys \xe2\x80\x93 bakterij\xc5\xb3 energetika, virusini\xc5\xb3 daleli\xc5\xb3 s\xc4\x85veika su l\xc4\x85stel\xc4\x97mis, virus\xc5\xb3 patekimo \xc4\xaf ir i\xc5\xa1\xc4\x97jimo i\xc5\xa1 l\xc4\x85steli\xc5\xb3 mechanizmai, bakterij\xc5\xb3 atsparumas antibiotikams, daugiavais\xc4\x8dio atsparumo siurbliai. Paskelb\xc4\x97 apie 50 mokslini\xc5\xb3 straipsni\xc5\xb3._NEWLINE_Sta\xc5\xbeavosi 1988 m. Rusijos medicinos moksl\xc5\xb3 akademijos Virusologijos institute, 1993\xe2\x80\x932009 m. Helsinkio universitete, 2004 m. ir 2005 m. Piet\xc5\xb3 Pary\xc5\xbeiaus universitete.\n_START_SECTION_\nVisuomenin\xc4\x97 veikla\n_START_PARAGRAPH_\nNuo 2010 m. Lietuvos biochemik\xc5\xb3 draugijos pirmininkas.'